Parlamentul  României

[image: image2.png]FOMANIA




	Comisia pentru buget, finanţe şi bănci
Bucureşti,    

Nr. 22/377/2008
	
	Comisia pentru industrii şi servicii

Bucureşti,    

Nr. 23/ 375/2008


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr. 50/2008 pentru instituirea taxei pe poluare pentru autovehicule, trimis pentru examinare pe fond, Comisiei pentru buget, finanţe şi bănci şi Comisiei pentru industrii şi servicii cu adresa Biroului Permanent nr. PLx 536 din 10 septembrie 2008 .
	PREŞEDINTE,

Viorel Ştefan


	PREŞEDINTE,

Iulian Iancu


Parlamentul  României

	Comisia pentru buget, finanţe şi bănci
Bucureşti,    

Nr. 22/377/2008
	
	Comisia pentru industrii şi servicii

Bucureşti,    

Nr. 23/ 375/2008


RAPORT  COMUN
asupra proiectului de Lege  pentru aprobarea Ordonanţei de

urgenţă a Guvernului nr. 50/2008 pentru instituirea taxei

pe poluare pentru autovehicule

Cu adresa nr. PLx 536 din 10 septembrie 2008, Biroul Permanent conform art.95  şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru industrii şi servicii cu proiectul de Lege pentru aprobarea Ordonanţei de urgenţă a Guvernului nr. 50/2008 pentru instituirea taxei pe poluare pentru autovehicule.
Prezentul proiect de Lege are  ca obiect de reglementare  stabilirea cadrului legal pentru instituirea taxei pe poluare pentru autovehicule, care urmează să se constituie venit la bugetul Fondului pentru Mediu în vederea finanţării unor programe şi proiecte pentru protecţia mediului, producerea energiei din surse regenerabile şi pentru împăduriri.

La întocmirea raportului s-au avut în vedere avizele favorabile ale  Consiliului Legislativ , Comisiei juridice, de disciplină şi imunităţi  şi Comisiei pentru administraţie publică, amenajarea teritoriului şi echilibru ecologic .

Proiectul de Lege a fost adoptat de Senat în şedinţa din data de 8 septembrie 2008.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor.

In raport de obiectul şi conţinutul său, proiectul de Lege face parte din categoria legilor ordinare.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, din partea  Ministerului Mediului şi Pădurilor domnul Anton Marin – secretar de stat, doamna Baldovin Monalisa şi domnul Adrian Chesaru – consilier, iar din partea Ministerul Finanţelor Publice, domnul Drăgan Cătălin Marius – consilier.
In urma dezbaterii proiectului de Lege pentru aprobarea Ordonanţei de urgenţă a Guvernului nr. 50/2008 pentru instituirea taxei pe poluare pentru autovehicule, în şedinţa Comisiei pentru buget, finanţe şi bănci din data de 28.04.2009 şi în şedinţa Comisiei pentru industrii şi servicii din data de 17 noiembrie 2010, membrii celor două Comisii au hotărât, cu majoritate de voturi, să propună spre dezbatere şi adoptare Plenului Camerei Deputaţilor a proiectului de Lege în forma prezentată de iniţiator(Guvern), cu precizarea că modificările adoptate de Senat s-au eliminat potrivit anexei.
	PREŞEDINTE,
Viorel Ştefan


	PREŞEDINTE,
Iulian Iancu

	SECRETAR,
Iuliu Nosa
	SECRETAR,
Mircea Marin


	Sef serviciu,

Consilier parlamentar  Gica Roşu

	

	Întocmit,

Consilier parlamentar  Ene Giorgiana

	Întocmit,

Consilier parlamentar  Ioan Bivolaru




ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă de urgenţă nr. 50/2008
	Text Senat
	Text propus de Comisie


	Motivarea 

amendamentelor propuse

	1. 
	
	L E G E

privind aprobarea Ordonanţei de urgenţă a Guvernului nr. 50/2008 pentru instituirea taxei pe poluare pentru autovehicule
	L E G E

privind aprobarea Ordonanţei de urgenţă a Guvernului nr. 50/2008 pentru instituirea taxei pe poluare pentru autovehicule
	

	2. 
	
	Art.I.- Se aprobă Ordonanţa de urgenţă a Guvernului nr. 50 din 21 aprilie 2008 pentru instituirea taxei pe poluare pentru autovehicule, publicată în Monitorul Oficial al României, Partea I, nr. 327 din 25 aprilie 2008,  cu următoarele modificări şi completări:
	ARTICOL UNIC.- Se aprobă Ordonanţa de urgenţă a Guvernului nr. 50 din 21 aprilie 2008 pentru instituirea taxei pe poluare pentru autovehicule, publicată în Monitorul Oficial al României, Partea I, nr. 327 din 25 aprilie 2008.
	

	3. 
	O R D O N A N Ţ Ă   D E  

 U R G E N Ţ Ă

pentru instituirea taxei pe poluare pentru autovehicule


	nemodificat
	nemodificat
	

	4. 
	
	1. Articolele 1-10 se abrogă.

	Se elimină
	

	5. 
	Art. 1. - (1) Prezenta ordonanţă de urgenţă stabileşte cadrul legal pentru instituirea taxei pe poluare pentru autovehicule, denumită în continuare taxă, care constituie venit la bugetul Fondului pentru mediu şi se gestionează de Administraţia Fondului pentru Mediu, în vederea finanţării programelor şi proiectelor pentru protecţia mediului. 

(2) Din sumele colectate potrivit prezentei ordonanţe de urgenţă se finanţează programe şi proiecte pentru protecţia mediului, după cum urmează: 

a) Programul de stimulare a înnoirii parcului auto naţional; 

b) Programul naţional de îmbunătăţire a calităţii mediului prin realizarea de spaţii verzi în localităţi; 

c) proiecte de înlocuire sau completare a sistemelor clasice de încălzire cu sisteme care utilizează energie solară, energie geotermală şi energie eoliană; 

d) proiecte privind producerea energiei din surse regenerabile: eoliană, geotermală, solară, biomasă, microhidrocentrale; 

e) proiecte privind împădurirea terenurilor degradate sau defrişate; 

f) proiecte de renaturare a terenurilor scoase din patrimoniul natural; 

g) proiecte de realizare a pistelor pentru biciclişti. 


	Nemodificat


	nemodificat
	

	6. 
	Art. 2. - În înţelesul prezentei ordonanţe de urgenţă, următoarele expresii semnifică: 

a) autovehicul nou - orice autovehicul care nu a mai fost niciodată vândut anterior într-un alt scop decât al revânzării sau livrării sale şi care astfel nu a mai fost niciodată înmatriculat; 

b) RNTR2 - Reglementările privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea, aprobate prin Ordinul ministrului lucrărilor publice, transporturilor şi locuinţei nr.211/2003, publicat în Monitorul Oficial al României, Partea I, nr.275 din 18 aprilie 2003, cu modificările şi completările ulterioare; 

c) scoatere din parcul auto naţional - exportul autovehiculelor în afara teritoriului comunitar, transferul şi înmatricularea pe teritoriul altui stat membru, predarea autovehiculelor în vederea dezmembrării, precum şi distrugerea accidentală a autovehiculelor şi predarea acestora în vederea dezmembrării; 

d) autoritate fiscală competentă - autoritatea fiscală teritorială în a cărei evidenţă este înregistrat contribuabilul ca plătitor de impozite şi taxe.


	Nemodificat


	nemodificat
	

	7. 
	Art. 3. - (1) Intră sub incidenţa taxei autovehiculele din categoriile M1-M3 şi N1-N3, astfel cum sunt acestea definite în RNTR2. 
(2) Fac excepţie de la prevederile alin. (1): 

a) autovehiculele aparţinând misiunilor diplomatice, oficiilor consulare şi membrilor acestora, precum şi altor organizaţii şi persoane străine cu statut diplomatic, care îşi desfăşoară activitatea pe teritoriul României; 

b) autoturismele echipate şi destinate conducerii de către persoanele cu handicap fizic grav şi accentuat, astfel cum aceste persoane sunt definite în Legea nr. 448/2006 privind protecţia şi promovarea drepturilor persoanelor cu handicap, republicată, cu modificările ulterioare, care posedă permis de conducere;   

c) autovehiculele destinate a fi utilizate de forţele armate, forţele de securitate a statului, de poliţie, de jandarmerie, de poliţia de frontieră, de pompieri; 

d) autovehiculele definite conform RNTR2 destinate serviciilor de ambulanţă şi medicină, autovehiculele speciale echipate corespunzător pentru acordarea ajutorului de urgenţă, precum şi autovehiculele speciale destinate serviciilor de descarcerare; 

e) autovehiculele a căror caroserie sau al căror şasiu a fost înlocuită/înlocuit, cu condiţia ca aceste autovehicule să fi fost anterior înmatriculate pe teritoriul României. 

(3) Excepţiile prevăzute la alin. (2) lit. b) se aplică numai pentru achiziţionarea unui singur autoturism în decurs de 5 ani şi atunci când autoturismul este în proprietatea persoanei cu handicap. 

(4) Dovada echipării speciale a autovehiculelor o reprezintă menţionarea acestui fapt de Regia Autonomă "Registrul Auto Român" în cartea de identitate a vehiculului. 
(5) Autovehiculele dotate cu cutie de viteze care poate funcţiona în regim automat nu intră în categoria celor adaptate sau echipate special şi nu sunt exceptate de la plata taxei. 
(6) În categoria autovehiculelor prevăzute la alin. (2) lit. d) se încadrează numai acele autovehicule dotate cu echipamente speciale necesare efectuării serviciilor de ambulanţă şi medicină şi care sunt înscrise în evidenţa staţiilor de ambulanţă, a serviciilor mobile de urgenţă şi de reanimare. În aceeaşi categorie intră şi autovehiculele dotate cu echipamente speciale necesare efectuării serviciilor de ambulanţă şi medicină, deţinute de operatorii economici. 
	Nemodificat


	Nemodificat


	

	8. 
	Art. 4. - Obligaţia de plată a taxei intervine: 

a) cu ocazia primei înmatriculări a unui autovehicul în România; 

b) la repunerea în circulaţie a unui autovehicul după încetarea unei exceptări sau scutiri dintre cele la care se face referire la art. 3 şi 9. 


	Nemodificat


	nemodificat
	

	9. 
	Art. 5. - (1) Taxa se calculează de autoritatea fiscală competentă. 

(2) Pentru stabilirea taxei, persoana fizică sau persoana juridică, denumite în continuare contribuabil, care intenţionează să efectueze înmatricularea autovehiculului va depune documentele din care rezultă elementele de calcul al taxei, prevăzute în normele metodologice de aplicare a prezentei ordonanţe de urgenţă. 

(3) Valoarea în lei a taxei se determină pe baza cursului de schimb valutar stabilit în prima zi lucrătoare a lunii octombrie din anul precedent şi publicat în Jurnalul Oficial al Uniunii Europene. 

(4) Taxa se plăteşte de către contribuabil într-un cont distinct deschis la unităţile Trezoreriei Statului pe numele Administraţiei Fondului pentru Mediu. 

(5) Dovada plăţii taxei va fi prezentată cu ocazia înmatriculării autovehiculului aflat în una dintre situaţiile prevăzute la art.4. 


	Nemodificat


	nemodificat
	

	10. 
	Art. 6. - (1) Suma de plată reprezentând taxa se calculează pe baza elementelor prevăzute în anexele nr.1-4, după cum urmează: 

a) pentru autovehiculele din categoria M1, cu norma de poluare Euro 3, Euro 4, Euro 5 sau Euro 6: 

1. pentru autovehiculele cu norma de poluare Euro 4 sau Euro 3, taxa se calculează pe baza emisiilor de dioxid de carbon (CO2) şi a taxei specifice exprimate în euro/1 gram CO2, prevăzute în anexa nr. 1, şi a normei de poluare şi a taxei specifice exprimate în euro/1 cmc, prevăzute în anexa nr. 2, şi a cotei de reducere a taxei, prevăzută în coloana 2 din anexa nr. 4, după formula: 

                            30                70       (100-E)

Suma de plată = [ (A x B x --- ) + ( C x D x --- ) ] x -------,

                           100               100         100

unde: 

A = valoarea combinată a emisiilor de CO2, exprimată în grame/km; 

B = taxa specifică, exprimată în euro/1 gram CO2, prevăzută în coloana 3 din anexa nr. 1; 

C = cilindree (capacitatea cilindrică); 

D = taxa specifică pe cilindree, prevăzută în coloana 3 din anexa nr. 2; 

E = cota de reducere a taxei, prevăzută în coloana 2 din anexa nr. 4; 

2. pentru autovehiculele cu norma de poluare Euro 5 sau Euro 6, taxa se va determina pe baza formulei prevăzute la pct. 1, odată cu intrarea în vigoare a normelor de aplicare a Regulamentului CE nr. 715/2007 privind omologarea de tip a autovehiculelor în ceea ce priveşte emisiile provenind de la vehiculele uşoare pentru pasageri şi de la vehiculele uşoare comerciale (Euro 5 şi Euro 6) şi privind accesul la informaţiile referitoare la repararea şi întreţinerea vehiculelor; 

b) pentru autovehiculele din categoria M1,cu norma de poluare non-Euro, Euro 1 sau Euro 2, după formula: 

                        (100-E)

Suma de plată = C x D x -------,

                          100

unde: 

C = cilindree (capacitatea cilindrică); 

D = taxa specifică pe cilindree, prevăzută în coloana 3 din anexa nr. 2; 

E = cota de reducere a taxei, prevăzută în coloana 2 din anexa nr. 4; 

c) formula prevăzută la lit. b) se aplică şi pentru autovehiculele din categoria M1 cu norma de poluare Euro 3, Euro 4, Euro 5 sau Euro 6 pentru care legislaţia comunitară nu prevede măsurarea emisiilor de CO2; 

d) formula prevăzută la lit. b) se aplică şi pentru autovehiculele din categoria N1; 

e) formula prevăzută la lit. b) se aplică şi pentru autovehiculele din categoriile M2, M3, N2 şi N3, pentru care taxa specifică pe cilindree este prevăzută în coloana 2 din anexa nr.3. 

(2) Norma de poluare Euro şi valoarea emisiei de CO2, la care se face referire la alin. (1), sunt cele menţionate de Regia Autonomă "Registrul Auto Român" în cartea de identitate a vehiculului, în conformitate cu prevederile normelor metodologice de aplicare a prezentei ordonanţe de urgenţă. Pentru autovehiculele care nu au fost omologate în conformitate cu legislaţia comunitară, aceste elemente se determină pe baza măsurătorilor realizate de Regia Autonomă "Registrul Auto Român", la cererea şi pe cheltuiala contribuabilului. 

(3) Cota fixă de reducere prevăzută în anexa nr. 4 este stabilită în funcţie de vechimea autovehiculului, de rulajul mediu anual, de starea tehnică şi nivelul de dotare al autovehiculului. Cu ocazia calculului taxei vor fi acordate reduceri suplimentare faţă de cota fixă, în funcţie de abaterile de la situaţia standard a elementelor care au stat la baza stabilirii cotei fixe, în condiţiile prevăzute în normele metodologice de aplicare a prezentei ordonanţe de urgenţă. 

(4) Vechimea autovehiculului rulat se calculează în funcţie de data primei înmatriculări a acestuia. 

(5) Atunci când persoana care solicită înmatricularea autovehiculului nu poate face dovada datei primei înmatriculări a autovehiculului, taxa se calculează pe baza elementelor aferente unui autovehicul similar cu o vechime de până la o lună. 


	Nemodificat


	nemodificat
	

	11. 
	Art. 7. - Stabilirea, verificarea, colectarea şi executarea silită, inclusiv soluţionarea contestaţiilor privind taxa datorată de către contribuabili, se realizează de către autoritatea fiscală competentă, potrivit prevederilor Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare.
	nemodificat
	nemodificat
	

	12. 
	Art. 8. - (1) Atunci când un autovehicul pentru care s-a plătit taxa în România este ulterior scos din parcul auto naţional se restituie valoarea reziduală a taxei în conformitate cu prevederile alin.(2). 
(2) Valoarea reziduală a taxei reprezintă taxa care ar fi plătită pentru respectivul autovehicul dacă acesta ar fi înmatriculat la momentul scoaterii din parcul auto naţional. 

(3) Restituirea se efectuează la cererea contribuabilului, în baza următoarelor documente: 

a) documentul care atestă că solicitantul a fost ultimul proprietar al autovehiculului scos din parcul auto naţional; 

b) dovada radierii din circulaţie a autovehiculului; 

c) documentul care atestă faptul că autovehiculul a fost transferat în alt stat membru sau declaraţia vamală de export, după caz; 

d) certificatul de distrugere a vehiculului, după caz. 

(4) Cererea de restituire se depune la autoritatea fiscală competentă.


	Nemodificat


	nemodificat
	

	13. 
	Art. 9. - (1) Nu se plăteşte taxa pe poluare pentru autovehicule atunci când acestea sunt: 

a) încadrate în categoria vehiculelor istorice, definite conform prevederilor legale în vigoare; 

b) acordate instituţiilor de învăţământ, sănătate şi cultură, ministerelor, altor organe ale administraţiei publice, structurilor patronale şi sindicale reprezentative la nivel naţional, asociaţiilor şi fundaţiilor de utilitate publică, de către guverne străine, organisme internaţionale şi organizaţii nonprofit şi de caritate, prin donaţii sau finanţate direct din împrumuturi nerambursabile, precum şi din programe de cooperare ştiinţifică şi tehnică; 

c) confiscate sau intrate potrivit legii în proprietatea privată a statului şi acordate cu titlu gratuit în conformitate cu prevederile legale în vigoare; 

d) destinate competiţiilor sportive, definite conform prevederilor legale în vigoare. 

(2) În cazul autovehiculelor echipate cu motor diesel prevăzute cu filtru de particule, fapt confirmat de Regia Autonomă "Registrul Auto Român", cuantumul taxei se reduce cu 25%.


	Nemodificat


	nemodificat
	

	14. 
	Art. 10. - (1) Suma reprezentând taxa poate fi contestată atunci când persoana care urmează să înmatriculeze un autovehicul rulat poate face dovada că autovehiculul său s-a depreciat într-o măsură mai mare decât cea indicată de grila fixă prevăzută în anexa nr. 4. 

(2) Evaluarea nivelului de depreciere se va face pe baza elementelor avute în vedere la stabilirea cotei de reducere prevăzute la art. 6 alin. (3). 

(3) În caz de contestare, caracteristicile autovehiculului rulat prevăzute la alin. (2) se stabilesc, la cererea contribuabilului, prin expertiză tehnică efectuată contra cost de Regia Autonomă Registrul Auto Român", pe baza procedurii prevăzute de normele metodologice de aplicare a prezentei ordonanţe de urgenţă. 

(4) Tariful privind efectuarea expertizei tehnice se stabileşte de Regia Autonomă "Registrul Auto Român" în funcţie de operaţiunile aferente expertizei şi nu poate depăşi costul acestora. 

(5) Rezultatul expertizei tehnice se consemnează într-un document eliberat de Regia Autonomă "Registrul Auto Român", care cuprinde informaţiile corespunzătoare fiecăruia dintre elementele prevăzute la alin. (2) şi cota de reducere care decurge din acestea. 

(6) Documentul privind rezultatul expertizei tehnice eliberat de Regia Autonomă "Registrul Auto Român" se prezintă de către plătitorul taxei autorităţii fiscale competente. 

(7) La primirea documentului prevăzut la alin. (6), autoritatea fiscală competentă va proceda la recalcularea sumei de plată reprezentând taxa, care poate conduce la restituirea diferenţei de taxă faţă de cea plătită cu ocazia înmatriculării. 

(8) Persoana nemulţumită de răspunsul primit la contestaţie se poate adresa instanţelor de judecată competente, potrivit legii. 

(9) În cazuri bine întemeiate, autoritatea fiscală competentă poate solicita efectuarea unei contraexpertize. 
	Nemodificat


	nemodificat
	

	15. 
	Art. 11. - Taxa rezultată ca diferenţă între suma achitată de contribuabil în perioada 1 ianuarie 2007-30 iunie 2008, cu titlu de taxă specială pentru autoturisme şi autovehicule, şi cuantumul rezultat din aplicarea prezentelor prevederi privind taxa pe poluare pentru autovehicule se restituie pe baza procedurii stabilite în normele metodologice de aplicare a prezentei ordonanţe de urgenţă.
	2. Articolul 11 va avea următorul cuprins:
„Art. 11. – Taxa încasată în perioada 1 ianuarie 2007-30 iunie 2008 se restituie integral, în termen de 90 de zile de la data intrării în vigoare a legii de aprobare a prezentei ordonanţe de urgenţă, pe baza procedurii stabilite în normele metodologice de aplicare a prezentei ordonanţe de urgenţă.

(2) Restituirea sumelor prevăzute la alin. (1) se face de la bugetul de stat.

(3) Sumele prevăzute la alin. (2) se restituie integral, actualizate cu indicele de inflaţie.”
	Se elimină
	

	16. 
	Art. 12. - În termen de 30 de zile de la data publicării prezentei ordonanţe de urgenţă în Monitorul Oficial al României, Partea I, Ministerul Mediului şi Dezvoltării Durabile împreună cu Ministerul Economiei şi Finanţelor şi Ministerul Transporturilor vor elabora norme metodologice de aplicare a prezentei ordonanţe de urgenţă, care vor fi aprobate prin hotărâre a Guvernului.
	Nemodificat


	nemodificat
	

	17. 
	Art. 13. - Anexele nr. 1-4 fac parte integrantă din prezenta ordonanţă de urgenţă.
	3.Articolul 13 se abrogă.
	Se elimină
	

	18. 
	Art. 14. - (1) Prezenta ordonanţă de urgenţă intră în vigoare la data de 1 iulie 2008.
(2) La data intrării în vigoare a prezentei ordonanţe de urgenţă se abrogă art. 2141-2143 din Legea nr. 571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare.
	Nemodificat


	Nemodificat


	

	19. 
	
	4. Anexele nr. 1-4 se abrogă.
	Se elimină
	

	20. 
	
	Art.II.- Taxa de poluare pentru autovehicule, încasată în temeiul Ordonanţei de urgenţă nr. 50/2008 pentru instituirea taxei pe poluare pentru autovehicule, între data de 1 iulie 2008 şi data intrării în vigoare a prezentei legi, se restituie integral, în termen de 90 de zile de la data intrării în vigoare a prezentei legi, în condiţiile art. 11 din Ordonanţa de urgenţă nr. 50/2008.
	Se elimină

